Príloha č. 2   							                    Spis č.: A/2012/12541
Verejný obstarávateľ: Mesto Košice, Trieda SNP 48/A, 040 11 Košice 
Postup -  prieskum trhu pri zákazke s nízkou hodnotou typu A.3 
v rámci postupu verejného obstarávania podľa § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 26/2011.

Zákazka na uskutočnenie stavebných prác s názvom: „Cesta II/547 Jahodná – inštalovanie bezpečnostných zariadení“

Postup pri zákazke s nízkou hodnotou typu A.3 je dvojetapový, t.j. v prvej etape sa predkladajú požadované doklady, ktoré sú stanovené pre splnenie podmienok účasti. 

A.	Prvá etapa:
1.	V prvej etape je potrebné predložiť tieto doklady: 
1. Kópiu dokladu o oprávnení uskutočňovať stavebné práce resp. kópiu platného potvrdenia Úradu  pre verejné obstarávanie o zapísaní do zoznamu podnikateľov.
Technická spôsobilosť alebo odborná spôsobilosť:
2. Zoznam stavebných prác uskutočnených za predchádzajúce tri roky (2009, 2010, 2011) potvrdený uchádzačom, jeho štatutárnym orgánom alebo členom štatutárneho orgánu alebo osobou oprávnenou konať za uchádzača s celkovým finančným objemom vo výške min. 50 000,- eur bez DPH - vzor formulár „A“. 
V prípade inej meny uchádzač uvedie pôvodnú hodnotu v inej mene a urobí prepočet na euro priemerným ročným kurzom stanoveným ECB (Európska centrálna banka) na daný rok, ku ktorému sa predmetná referencia viaže. Ak sa uskutočnenie prác uvedených v zozname viaže na viac rokov, záujemca uvedie alikvotné údaje za príslušné obdobie každého roka a následne vykoná prepočet na eurá pre každú časť daného obdobia. Prepočet celkovej ceny na EUR takejto referencie sa vypočíta ako súčet prepočítaných súm jednotlivých rokov.
 3. Zoznam strojového a technického vybavenia potvrdený uchádzačom, jeho štatutárnym orgánom alebo členom štatutárneho orgánu alebo osobou oprávnenou konať za uchádzača, v ktorom uvedie: popis resp. názov/typ strojového alebo technického vybavenia, použitie a počet kusov - vzor formulár „B“. 
Minimálne požadované strojové a technické vybavenie: dopravné prostriedky na prepravu stavebných výrobkov a materiálov, hydraulické baranidlo, zariadenie na rezanie oceľových konštrukcií .
Podmienky účasti sú nasledovné: 
1. Uchádzač musí byť oprávnený uskutočňovať požadované stavebné práce. 
2. Uchádzač musí predložiť  zoznam stavebných prác uskutočnených za predchádzajúce tri roky (2009, 2010, 2011), v ktorom preukáže, že za toto obdobie uskutočnil stavebné práce rovnakého alebo podobného charakteru ako je predmet zákazky v celkovom finančnom objeme vo výške min. 50 000,- eur bez DPH. Pod stavebnými prácami rovnakého alebo podobného charakteru sa rozumejú osadenie, montáž, demontáž cestných bezpečnostných zariadení a pod..
3. Uchádzač musí predložiť zoznam strojového a technického vybavenia, ktorým preukáže, že k plneniu predmetu zákazky bude mať k dispozícií požadované strojové a technické vybavenie.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude môcť reálne disponovať s kapacitami osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí byť oprávnená dodávať tovar, uskutočňovať stavebné práce alebo poskytovať službu vo vzťahu k tej časti predmetu zákazky, na ktorú budú kapacity  uchádzačovi poskytnuté.
2.	Prípadné otázky je potrebné doručiť verejnému obstarávateľovi e-mailom najneskôr 24 hodín pred termínom na predkladanie dokladov.
3.	Doklady uchádzač zašle výlučne na e-mailovú adresu pre doklady: 2012.12541A@kosice.sk
Ak niektoré požadované doklady nie sú vydávané v elektronickej podobe, alebo nie je ich možné poslať e-mailom, doručia sa verejnému obstarávateľovi v stanovenej lehote v uzatvorenej obálke s uvedením názvu zákazky, spisového čísla uvedeného vo výzve s označením – NEOTVÁRAŤ“ osobne alebo poštou na adresu: Mesto Košice, Magistrát mesta Košice, Kancelária riaditeľa (3. poschodie, kancelária č. D-315), Trieda SNP 48/A, 040 11 Košice.
4.	Termín na predloženie dokladov je do: 23.04.2012 do 8,00 hod.
5.	Doklady zaslané po termíne alebo na inú e-mailovú adresu, alebo ak nebudú predložené podľa bodu 3, takéto doklady nebudú brané do úvahy a nebudú posudzované.
6.	Na základe vyhodnotenia splnenia podmienok účasti, uchádzačom, ktorí nesplnili podmienky účasti bude zaslané oznámenie o nesplnení podmienok účasti. Uchádzačom, ktorí splnili podmienky účasti bude oznámený termín na predloženie ponuky a e-mailová adresa, na ktorú  budú ponuky zasielať.  
 
B.	Druhá etapa:
1.	Ponuku môže predložiť iba uchádzač, ktorý splnil podmienky účasti a bol vyzvaný na predloženie ponuky.
2.	Cenu je potrebné spracovať na základe požadovaného rozsahu, požadovanej kvality a ďalších požiadaviek uvedených podľa výzvy a podľa jednotlivých príloh k výzve. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
3.	Cena predmetu zákazky nesmie prekročiť finančný limit pre zákazku s nízkou hodnotou na uskutočnenie stavebných prác stanovený zákonom o verejnom obstarávaní.
4.	Ponuku, t. j. doplnenú výzvu verejného obstarávateľa vrátane prílohy „Výkaz výmer“ uchádzač zašle výlučne na e-mailovú adresu uvedenú pre ponuky vo výzve. 
5.	Ponuky zaslané po termíne alebo na inú e-mailovú adresu, alebo ak doklady ponuky nebudú predložené podľa bodu 4., takéto ponuky nebudú brané do úvahy a nebudú vyhodnocované.
6.	Prípadné otázky je potrebné doručiť verejnému obstarávateľovi e-mailom najneskôr 24 hodín pred termínom na predkladanie ponúk.
7.	Ak uchádzač nepredloží ponuku v stanovenej lehote, alebo ak jeho ponuka týkajúca sa predmetu zákazky nebude v súlade s požiadavkou verejného obstarávateľa, takáto ponuka nebude braná do úvahy/nebude vyhodnocovaná.
8.	Úspešným uchádzačom bude ten, kto bude mať platnú ponuku a súčasne bude jeho ponuka najvýhodnejšou podľa stanovených kritérií.
9.	Kritériá na hodnotenie ponúk sú: cena vyjadrená v eurách vrátane DPH. Spôsob hodnotenia kritéria je nasledovný: úspešným uchádzačom bude ten, kto bude mať najnižšiu cenu.
10.	Úspešný uchádzač bude vyzvaný na predloženie návrhu zmluvy, ktorá musí byť v súlade s výzvou a s jeho ponukou. Ak návrh zmluvy úspešného uchádzača nebude v súlade s  výzvou alebo jeho ponukou alebo bude mať neprijateľné podmienky, verejný obstarávateľ vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.
11.	Neúspešným uchádzačom bude oznámené, že neuspeli a dôvod ich neúspešnosti.

						

Prílohy:

1. Formulár A - Zoznam stavebných prác uskutočnených za predchádzajúce tri roky
                           (2009-2011)

2. Formulár B - Údaje o strojovom a technickom vybavení, ktoré má uchádzač          
                            k dispozícii na uskutočnenie stavebných prác

FORMULÁR „A“ (VZOR)

Cesta II/547 Jahodná – inštalovanie bezpečnostných zariadení
Uchádzač: ...................................................................................................................................
....................................................................................................................................
(Uviesť obchodné meno a sídlo uchádzača alebo miesto podnikania)

Zoznam stavebných prác uskutočnených za predchádzajúce tri roky
(2009-2011)

Rok	Názov/obchodné meno 
zmluvného partnera,
adresa jeho sídla
alebo miesta podnikania	Názov/stručný opis
predmetu zákazky	Skutočne 
fakturovaná cena

(€ bez DPH)	Miesto uskutočnenia stav. prác	Lehota
uskutočnenia stav. prác	Odberateľ - kontaktná osoba, meno, priezvisko,
telefónne číslo, e-mail	

							

							

	Sumár za roky 2009-2011 (€ bez DPH):		

Dátum

..........................................................................
meno uchádzača alebo osoby poverenej konať
za uchádzača, podpis a odtlačok pečiatky
FORMULÁR „B“ (VZOR)

Cesta II/547 Jahodná – inštalovanie bezpečnostných zariadení

Uchádzač:........................................................................................................................
........................................................................................................................
(Uviesť obchodné meno a sídlo uchádzača alebo miesto podnikania)

Údaje o strojovom a technickom vybavení, ktoré má uchádzač k dispozícii
na uskutočnenie stavebných prác

Popis/názov/typ
	
Použitie
	
Počet kusov	

			

			

			

Dátum

..........................................................................
meno uchádzača alebo osoby poverenej konať
za uchádzača, podpis a odtlačok pečiatky